open-index/open-wikipedia-markdown huggingface dataset:
פינקודונטיים

**פינקודונטיים** (שם מדעי: Phenacodontidae) היא משפחה פרהיסטורית של יונקים מוקדמים וקטנים דמויי-פרסתנים, שנחשבים לשייכים לסדרת הקונדילרסים, אם כי יש הסוברים שאולי היא שייכת לסדרות אחרות כמו מפריטי פרסה או מכפילי פרסה. משפחה זו התקיימה רק בפלאוגן שלפני 61 עד 48 מיליון שנה, והיא אחת מראשוני משפחות השליינים שהופיעו לאחר הכחדת הקרטיקון. המשפחה הוגדרה ב-1881 בידי החוקר האמריקאי אדוארד דרינקר קופ.

המינים במשפחה התפתחו בצורות שונות, מגודל של חתול כמו הסוגים *Tetraclaenodon* ו-*Ectocion* עד לגודל של כבשה כמו הפינקודוס. הגולגולת שלהם הייתה ארוכה יחסית ובעלת מוח קטן. מבנה שיניהם היה שונה משל רוב היונקים והיה בעל טוחנות רחבות שהכילו "רכסים" מוגדלים שאולי סייעו בלעיסה של מזון קשה יחסית. חלקם היו בעלי חדק קצר. הם היו קטנים ונמוכים ובעלי זנב ארוך כמו של חיות שוכני עצים. הרגליים שלהם היו דקות ובקצותיהם היו 5 אצבעות.

ראשוני המינים מהמשפחה הופיעו באמריקה הצפונית של תקופת הפלאוקן אך הסוג *Tetraclaenodon* שגודלו היה כשל שועל. לאורך האאוקן המינים הפכו לגדולים יותר, אך באמצע האאוקן הם נעלמו מרשימת המאובנים. הם לא היו נפוצים גם לפני היכחדותם, למעט המניסקותריום שנמצאו ממנו הרבה מאובנים באמריקה הצפונית.

## מיון
*תת-משפחה Phenacodontinae
**סוג *Almogaver*
**סוג *Copecion*
**סוג *Ectocion*
**סוג *Lophocion*
**סוג פינקודוס (*Phenacodus)
*תת-משפחה Meniscotheriinae
**סוג [[מניסקותריום]] (*Meniscotherium'')

## קישורים חיצוניים

*
חואן חוסה אראולה

**חוּאָן חוֹסֶה אָרֵאוֹלָה סוּנִיגָה** (בספרדית: **Juan José Arreola Zúñiga**) היה סופר ואיש אקדמיה מקסיקני, שנולד בעיר ספוטלן אל גרנדה הקרויה כיום סיודד גוסמן בשנת 1918 ונפטר בעיר גוודלחרה (מקסיקו), בירת מדינת חליסקו, בשנת 2001. הוא כתב בעיקר סיפורים קצרים ופרסם רק רומן אחד, "היריד" (1963). אָרֵאוֹלָה נתפס בספרות מקסיקו כאחד מחשובי היוצרים במאה העשרים ורואים בו את לאחד הסופרים הלטינו-אמריקנים הראשונים שנטשו את התיאור הריאליסטי של המציאות לטובת הכתיבה הניסיונית. יצירתו עתירת הדמיון משלבת יסודות אקזיסטנציאליסטיים ואבסורדיים, והיא הכשירה בספרות אמריקה הלטינית את הקרקע לכותבים מבית מדרשו של הריאליזם המאגי. התרגום העברי של סיפורו "הפגישה" ראה אור בעיתון הארץ בעשרה בינואר 2014.

## קישורים חיצוניים

* "הפגישה", סיפור מאת חואן חוסה אראולה בתרגום רמי סערי, "הארץ", 13 בנובמבר 2009 
* 

קטגוריה:סופרים מקסיקנים
קטגוריה:מקסיקנים שנולדו ב-1918
קטגוריה:נפטרים ב-2001
הרי טינדל

**הרי טינדל** (באנגלית: **Tyndall Mountains**) הם קבוצת הרים במרכז חצי האי אירוסמית', בחוף לובה, בארץ גרהאם שבאנטארקטיקה.

ההרים מצויים בסמוך מדרום לקרחון אבסיוק.

בצידם המערבי של ההרים מצויה פסגת פריור, במרכז ההרים מצוי קרקס קרחוני המכונה "קרקס הענקים" (Giants Cirque), אשר נשפך לכיוון דרום מערב לתוך קרחון ואלו, ולגדתו של קרחון ואלו מצויה פסגת ריצ'רדסון.

ההרים מתנשאים לגובה של 2,300 מטרים מעל פני הים (בפסגות גרבייר).

## היסטוריה
### גילוי ומיפוי ההרים

ההרים התגלו בעת שצולמה מן האוויר על ידי משלחת הסקר האווירי של שטחי חסות איי פוקלנד בשנת 1956–1957.

הרי טינדל מופו על ידי סקר שטחי חסות איי פוקלנד, בהתבסס סקרים על הקרקע ועל תצלומי אוויר, בין השנים 1948–1959.

### מקור השם

שמם של ההרים ניתן להם על ידי הוועדה המייעצת לשמות אנטארקטיים של בריטניה

ההרים נקראים על שמו של ג'ון טינדל (John Tyndall), גאולוג וחוקר קרחונים אירי.

שם זה ניתן בדומה לשמות אחרים באזור ההרים, לציון משלחת הגאולוגים של הסקר האנטארקטי הבריטי שנערך באזור.

## קישורים חיצוניים
* הרי טינדל באתר הסקר הגאולוגי של ארצות הברית
* הרי טינדל באתר הגאזט האנטארקטי של ממשלת אוסטרליה
* הרי טימדל באתר הגאזט האנטארקטי המשווה SCAR של ממשלת אוסטרליה

## הערות שוליים

טינדל
טינדל
פיל מק'גרו

**פיליפ קלווין מק'גרו** (באנגלית: **Phillip Calvin McGraw**; נולד ב-1 בספטמבר 1950), ידוע גם בתור **ד"ר פיל**, הוא אישיות טלוויזיה וסופר אמריקני, ומגיש תוכנית הטלוויזיה האמריקנית הפופולרית "ד"ר פיל". מק'גרו הוא בעל תואר דוקטור בפסיכולוגיה קלינית, אך החליט ב-2006 להפסיק לחדש את רישיונו בתחום. מק'גרו זכה לראשונה בתחילה לפרסום רב בעקבות הופעותיו בתוכנית האירוח "אופרה וינפרי" בסוף שנות ה-90 של המאה ה-20.

## ביוגרפיה
מק'גרו הוא בעל תואר ראשון בפסיכולוגיה מאוניברסיטת MSU טקסס, תואר שני בפסיכולוגיה ניסיונית, ותואר שלישי בפסיכולוגיה קלינית מאוניברסיטת צפון טקסס.

בשנת 1996 שכרה אופרה וינפרי את שירותיו של מק'גרו על מנת שיסייע לה להתכונן למשפט שהתנהל נגדה מצד יצרנית בשר באמרילו שבטקסס. וינפרי התרשמה ממק'גרו ואף ייחסה לו את זכייתה במשפט שהסתיים ב-1998.

מק'גרו זכה לפרסום רב בשנת 1998 כאשר החל להופיע מדי שבוע בתוכנית האירוח של אופרה ווינפרי כ"מומחה לזוגיות ואסטרטגיות חיים". אופרה ווינפרי סייעה בהמשך למק'גרו להשיק תוכנית יומית משלו שהופקה על ידי חברת ההפקות של אופרה וינפרי, אשר עלתה לראשונה לשידור בספטמבר 2002, בה הוא מתמודד עם נושא אחר בכל תוכנית, ומציע בכל פעם עצות לצרות של אורחיו.

באוקטובר 2003 השיק מק'גרו את קרן ד"ר פיל , אשר מוקדשת למאבק בהשמנת יתר בקרב ילדים.

מק'גרו הוא מחברם של שישה ספרי עזרה עצמית, שעוסקים בנושאים שונים כמו ירידה במשקל ומערכות יחסים, אשר כיכבו ברשימת רבי-המכר של הניו יורק טיימס. ספריו יצאו לאור ב-37 שפות.

בעונה ה-35 של התוכנית רחוב סומסום התווספה הדמות "Dr. Feel" אשר מבוססת על מק'גרו.

בעקבות טבח שבעה באוקטובר ומעשי הזוועות והפשעים נגד האנושות שביצע חמאס נגד ישראלים ובעקבות גל האנטישמיות החדשה בקמפוסים של האוניברסיטאות בארצות הברית, הביע מק'גרו תמיכה בישראל ותבע מנשיאות האוניברסיטאות להתפטר בשל שתיקתן מול האנטישמיות והקריאות להשמדת היהודים מצד מפגינים פרו-פלסטיניים פרוגרסיביים. מק'גרו גם צפה בסרט הזוועות והביע זעזוע ממעשי חמאס.

תמך בדונלד טראמפ לנשיאות ארצות הברית.

## חיים אישיים
בשנת 1970 התחתן מק'גרו עם אשתו הראשונה, דבי היגינס מק'קול כאשר הוא היה בן 20. לטענתה של מק'קול הנישואים הסתיימו בעקבות בגידה.

לאחר שנפרדו מק'גרו החל לצאת עם רובין ג'ו ג'יימסון, לה הוא נישא ב-1976. לזוג נולדו שני בנים, ג'יי מק'גרו וג'ורדן מק'גרו.

למק'גרו יש רישיון טיס. באוקטובר 2003 מק'גרו ייסד את ארגון הצדקה "The Dr. Phil Foundation".

## קישורים חיצוניים

* 

* 
* 

## הערות שוליים

קטגוריה:סופרים אמריקאים
קטגוריה:מנחי טלוויזיה אמריקאים
קטגוריה:בוגרי אוניברסיטת צפון טקסס
קטגוריה:אמריקאים שנולדו ב-1950
מפרצון שומסקיי

**מפרצון שומסקיי** (באנגלית: **Shumskiy Cove**) הוא מפרצון בדרום מפרץ אנוס, בחוף הצפון מערבי של חצי האי אירוסמית', בארץ גרהאם, שבאנטארקטיקה.

## היסטוריה
### גילוי המפרצון

המפרצון התגלה בעת שצולמה מן האוויר על ידי משלחת הסקר האווירי של שטחי חסות איי פוקלנד בשנת 1957.

המפרצון מופה על ידי סקר שטחי חסות איי פוקלנד, בהתבסס על סקרים על הקרקע ועל תצלומי אוויר, בין השנים 1956–1959.

### מקור השם

שמו של המפרצון ניתן לו על ידי הוועדה המייעצת לשמות אנטארקטיים של בריטניה.

המפרצון נקרא על שמו של פטר א. שומסקיי (Petr A. Shumskiy), חוקר קרחונים רוסי.

שם זה ניתן בדומה לשמות אחרים בסביבת הפסגה, הקרויים על שם גאולוגים, וזאת לציון משלחת הגאולוגים של הסקר האנטארקטי הבריטי שנערך באזור.

## קישורים חיצוניים
* מפרצון שומסקיי באתר הסקר הגאולוגי של ארצות הברית
* מפרצון שומסקיי באתר הגאזט האנטארקטי של ממשלת אוסטרליה
* מפרצון שומסקיי באתר הגאזט האנטארקטי המשווה SCAR של ממשלת אוסטרליה

## הערות שוליים

שומסקיי
שומסקיי
דיאטה קרניבורית

260px|ממוזער|בדיאטה הקרניבורית נצרכים רק בשרים
**דיאטה קרניבורית** (באנגלית: **The Carnivore diet**) המכונה גם **דיאטת אפס פחמימות** (באנגלית: **Zero Carb diet**), היא אורח חיים תזונתי בה נצרכים רק מאכלים מהחי. לפי הגדרה מצמצמת, דיאטה קרניבורית מורכבת רק מבשרים, כגון בשר בקר, בשר עוף, בשר חזיר, ודגים. ולפי הגדרה מרחיבה יותר -  משלבת היא גם מוצרי חלב וביצים. הדיאטה זכתה לפופולריות רבה יחסית, במיוחד בעשור השני של המאה ה-21 ברשתות המדיה החברתית.

## היסטוריה
האזכור הראשון לדיאטה הקרניבורית נמצא בספרו של הסופר הגרמני ברנרד מונקריף, מחבר הספר "The Philosophy of the Stomach: Or, An Exclusively Animal Diet" אשר פורסם לראשונה בשנת 1856.

הדיאטה הקרניבורית זכתה לתשומת לב תקשורתית משמעותית לאחר שג'ורדן פיטרסון טען שהדיאטה סייעה לרפא את הדיכאון שלו ושל בתו וסייע גם לרפא את דלקת המפרקים השיגרונית של בתו.

## אודות הדיאטה
אנשים הנצמדים לדיאטה הקרניבורית צורכים רק מוצרים מן החי, כמו בשר בקר, בשר חזיר, עופות, דגים, ופירות ים. חלקם עשויים לאכול ביצים, מוצרי חלב, וחלב. הדיאטה הקרניבורית אינה כוללת מזון מן הצומח, כמו פירות וירקות, אם כי ניתן לצרוך קפה ותבלינים.

## ביקורת
אף על פי שישנם טענות על כך שיש יתרונות בריאותיים לדיאטה הקרניבורית, אין עדיין שום הוכחות קליניות לכך שהדיאטה הקרניבורית היא בטוחה או מספקת יתרונות בריאותיים כלשהם, ואין עדיין ניסויים מבוקרים שסייעו לאמת או לשלול את אמיתות הטענות בדבר יתרונות בריאותיים.

תזונאים רבים התייחסו לכך שהדיאטה הקרניבורית היא דיאטה אופנתית, ויש רופאים ותזונאים שונים שציינו כי הדיאטה הקרניבורית עלולה להיות מסוכנת לבריאות, ולגרום למחסור בוויטמינים, במינרלים ולכך שיהיו בדם רמות גבוהות של כולסטרול LDL - מצב שעלול להעלות את הסיכון למחלות לב וכלי דם.

## ראו גם
* תזונה קטוגנית
* אוכלי בשר
* דיאטה דלת פחמימות
* גלוקונאוגנזה
* דיאטה

## הערות שוליים

קטגוריה:דיאטות
האינודונטה

[ממוזער|250px|שלד של [סינופה (*Sinopa*)]]
ממוזער|250px|גולגולת של ''Cynohyaenodon''
**האינודונטה** (שם מדעי: Hyaenodonta או **Hyaenodontida**) היא קבוצה טקסונומית של יונקים טורפים קדומים מסדרת הקראודונטים, שחיו מתקופת הפלאוקן עד לסוף המיוקן. בקבוצה זו נכללים 3 עד 4 משפחות שבעבר השתייכו למשפחת ההאינודונים (Hyaenodontidae), אך הופרדו ממנה ב-2014 למשפחות דומות. הקבוצה כוללת את כל משפחות הקראודונטים למעט האוקסינודונים והיא התפתחה לראשונה באפריקה לפני 61.1 מיליון שנה.

מיני ההאינדונטים היו טורפים היפרקרניבורים מוצלחים שחיו באמריקה הצפונית, אפריקה ואירואסיה והם הותאמו הן לחיים ביערות והן לחיים בערבות עשב והמישורים. הם דמו מעט לצבועיים או לזאבים, אך היו שונים מבני סדרת הטורפים במבנה השיניים הרחבות שלהם שהיו בעל נשירה פחותה בהרבה והיו בעלי מבנה חזק יותר. המינים הראשונים הגיעו לגודל של חתול או של שועל, אך לאורך הזמן הם גדלו ורבים מהם היו טורפי-על כמו ההאינדון, המגיסטותריום והסימבאקובוואה שמשקלו מעל ל-1.5 טון.

## מיון

## קישורים חיצוניים

*
האיניילוריים

**האיניילוריים** (שם מדעי: Hyainailouridae) היא משפחה נכחדת מסדרת הקראודונטים של מינים, שבעבר נכללו במשפחת ההאינודונים, אך הופרדו, לאחר מחקר מ-2013 ו-2015. במשפחה ישנם 2 תת-משפחות: Apterodontinae ו-Hyainailourinae.

מיני משפחה זו היו גדולים יחסית, והגדול מביניהם היה הסימבאקובוואה שהגיע לאורך 3.8 מטרים ולמשקל 1.5 טון, וגם סוגים כמו המגיסטותריום וההאיניילורוס הגיעו למשקל של חצי טון. היו להם לסתות גדולות בעלות שיניים חדות מאוד שהזכירו שיניים של צבועיים, אך הם לא היו קרובים אליהם מאוד. עם זאת הם היו איטיים יחסית ואולי צדו ממארב מוסווה או שהיו אוכלי נבלות.

מינים אחרים היו קטנים יותר בגודל של חתול או של כלב בגובה של 30 עד 40 סנטימטרים בקירוב. הם היו בעלי גולגולת מוארכת עם חוטם רחב ומבנה הגולגולת מרמז שהיה להם חוש ריח רגיש מאוד, כך שאולי גם הם ניזונו מנבלות. המינים מת-המשפחה Apterodontinae היו בעלי מאפיינים של חיות מים כמו לוטרות, והם עטו קרומי שחייה קטנים.

מינים אלה חיו באירואסיה ובאפריקה ושגשגו במשך הפלאוגן, אך לאחר סיום האוליגוקן הם נעלמו לאיטם עד לאמצע המיוקן.

## מיון
*תת-משפחה Apterodontinae
**סוג *Anasinopa*
**סוג *'Apterodon*
**סוג *Buhakia*
**סוג דיסופסאליס (*Dissopsalis*)
**סוג *Francotherium*
**סוג *Quasiapterodon*
*תת-משפחה Hyainailourinae
**סוג קרברוס (*Kerberos*)
**סוג *Metapterodon*
**סוג *Mlanyama*
**סוג *Orienspterodon*
**סוג *Parapterodon*
**סוג *Parvavorodon*
**סוג המיפסלודון (*Hemipsalodon*)
**סוג *Paroxyaena*
**סוג *Pterodon*
**סוג *Akhnatenavus*
**סוג *Leakitherium*
**סוג *Isohyaenodon*
**סוג האיניילורוס (*Hyainailurus*)
**סוג מגיסטותריום (*Megistotherium*)
**סוג *Metasinopa*
**סוג סימבאקובוואה (*Simbakubwa*)

## קישורים חיצוניים

קטגוריה:בעלי חיים שתוארו ב-1932
קטגוריה:טקסונים שתוארו בידי גאי אלקוק פילגרים
*
דיאטה דלת פחמימות

[ממוזער|דיאטות דלות פחמימות מגבילות את הצריכה של כמות המזונות העשירים בפחמימות - כגון [לחם]]
**דיאטה דלת-פחמימות** (באנגלית: **Low-carbohydrate diet**) היא אורח חיים תזונתי המגבילה את צריכת הפחמימות ביחס לתזונה הממוצעת. מזונות עשירים בפחמימות (למשל סוכר, לחם, ופסטה) נצרכים בכמות מוגבלת אם בכלל בדיאטות הללו, והם לרוב מוחלפים במזונות המכילים אחוז גבוה יחסית של שומנים וחלבונים (למשל, בשר, עופות, דגים, רכיכות, ביצים, גבינה, אגוזים, וזרעים), וכמו גם מזונות המכילים כמויות קטנות יחסית של פחמימות (למשל תרד, כרוב עלים, וסלק עלים).

אין הסכמה חד משמעית לגבי כמות הפחמימות האידיאלית בדיאטות דלות פחמימות. לפי האקדמיה האמריקאית לרופאי משפחה  דיאטות דלות פחמימות צריכות לכלול לכל היותר 20% פחמימות מסך כמות המזון שצורכים.

אין הוכחות חד משמעיות לכך שדיאטות דלות פחמימות מעניקות יתרונות בריאותיים מסוימים, מלבד ירידה במשקל, כאשר יש הטוענים שהירידה במשקל נקבעת בעיקר מהגבלת כמות הקלוריות הנצרכת מדי יום לאורך תקופה, ולא בהכרח מסוג האוכל שאוכלים.

## דיאטות דלות פחמימות בולטות
* דיאטת אטקינס - דיאטה דלת פחמימות שפותחה על ידי ד"ר רוברט אטקינס.
* הדיאטה הקטוגנית - נחשבת לגרסה קיצונית יחסית של דיאטה דלת פחמימות. הדיאטה פותחה במקור כדיאטה מיוחדת לטיפול בחולי אפילפסיה.
* הדיאטה הקרניבורית - נחשבת לגרסה קיצונית במיוחד של דיאטה דלת פחמימות. בדיאטה זו נצרכים רק כמויות גדולות של בשר, ואינה כוללת מזון מן הצומח, כמו פירות וירקות. הדיאטה הקרניבורית אינה הוכחה כיעילה ו/או בריאה מבחינה מדעית, ועל כן לאורך השנים היא עוררה ביקורת מצד תזונאים ורופאים רבים.

## ראו גם
* גלוקונאוגנזה
* דיאטה

## קישורים חיצוניים

## הערות שוליים

קטגוריה:דיאטות
פנתר בלמואידס

**פנתר בלמואידס** (שם מדעי: *Panthera balamoides*) הוא מין נכחד מהסוג פנתר, שחי בתקופת הפליסטוקן באמריקה הצפונית. המאובנים שלו התגלו בחצי האי יוקטן שלפני 13,400 שנה מהיום. הממצאים התגלו בידי חוקר המערות התת-מימיות חרונימו אבילאס (Jerónimo Aviles). המין תואר בשנת 2019 על סמך ממצאים שהתגלו בתוך סנוטה בטולום שבקינטנה רו, מקסיקו. ממצאיו כללו רק שליש מהמפרק של עצם הזרוע שהשתייכו כנראה לסוג של פנתר. ואולם ב-2019 כמה חוקרים סברו שייתכן שמדובר על עצם של דוב ענקי - הארקטותריום, אשר היה טורף היבשה הגדול מעולם, ומאובניו התגלו הן באמריקה הצפונית והן באמריקה הדרומית אליה היגר וגם בחצי האי יוקטן. אם סברה זה נכונה היא הופכת את המין ללא רלוונטי.

פנתר זה היה כנראה קרוב ליגואר, אך היה קטן ממנו והיה יכול לטפס על עצים ביעילות כמו נמר. עם זאת המבנה הוא של טורף עוצמתי יותר המזכיר מעט יגואר או אריה.

האזור בו נמצא הפנתר היה אזור של סוואנה שהיה עשיר בצמחייה וכלכל מינים רבים של יונקים כמו פרסתנים, דלשינאים גדולים ואף פילאים קדומים. ייתכן שאלה שימשו מזון לפנתר הגדול. הוא כנראה צד ממארב מוסווה והשתמש בעוצמתו כדי להפיל טרף ולנשוך אותו בצווארו. הוא חי לצד טורפים גדולים נוספים כמו זאב בלהות, דוב הבולדוג והסמילודון.

## הערות שוליים

קטגוריה:פנתרים פרהיסטוריים
קטגוריה:יונקים שחיו בפלייסטוקן באמריקה הצפונית
קטגוריה:מגה-פאונה של הפלייסטוקן באמריקה הצפונית
קטגוריה:מאובני טקסונים שתוארו ב-2019
טום וג'רי פוגשים את שרלוק הולמס

**טום וג'רי פוגשים את שרלוק הולמס** (באנגלית: **Tom and Jerry Meet Sherlock Holmes**) הוא סרט הנפשה אמריקאי לילדים מסוגת קומדיה, פעולה והרפתקאות. הסרט בוים על ידי ספייק ברנדט וג'ף סירגי ונכתב על ידי ארל קרס. הסרט מספר על טום החתול וג'רי העכבר שחוברים לשרלוק הולמס על מנת לחקור את שוד היהלומים הגדול.

הסרט הופץ לראשונה בארצות הברית ב-DVD ב-24 באוגוסט 2010 ובממלכה המאוחדת ב-10 באוגוסט 2010.

## תקציר העלילה
סדרה של גנבות תכשיטים מתרחשת בלונדון, וזמרת יפהפייה בשם "רד" מופללת במעשה הפשע. כעת טום החתול וג'רי העכבר מצטרפים לשרלוק הולמס כעוזרים בחיפוש אחר רמזים, מציאת הגנב האמיתי ופענוח התיק.

## הדמויות והמדבבים
*בילי ווסט - טום החתול
*ג'ו אלסקי - ג'רי העכבר
*גריי דלייסל - רד
*מייקל יורק - שרלוק הולמס
*מלקולם מקדואל - פרופסור מוריארטי
*ג'ון ריס-דייוויס - דוקטור ווטסון
*קאת' סוסי - טאפי
*ג'ף ברגמן - בוץ', דרופי
*פיל לאמאר - ספייק, שוטר
*גרג אליס - טין, סמל
*ג'ס הארנל - פאן, בראט ג'רמי
*ריצ'רד מקגונגל - אלי, שוטר
*טום קני - דמויות שונות

## קישורים חיצוניים

קטגוריה:סרטי 2010
קטגוריה:סרטים אמריקאיים
קטגוריה:סרטי פנטזיה אמריקאיים
קטגוריה:סרטי הרפתקאות אמריקאיים
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי פעולה אמריקאיים
קטגוריה:סרטי מסתורין אמריקאיים
קטגוריה:סרטים באנגלית
קטגוריה:סרטי ילדים
קטגוריה:סרטי שרלוק הולמס
קטגוריה:סרטי טום וג'רי
קטגוריה:סרטי קרוס-אובר
קטגוריה:האחים וורנר הנפשה: סרטים
קטגוריה:סרטי אנימציה שיצאו ישירות בפורמט לצפייה ביתית
דיסופסאליס

**דיסופסאליס** (שם מדעי: *Dissopsalis*) הוא סוג של יונק נכחד ממשפחת ההאיניילוריים שבסדרת הקראודונטים, אשר היה קרובו של ההאיניילורוס. סוג כולל 2 מינים: *Dissopsalis pyroclasticus* שהתגלה בקניה ותוארך לאמצע תקופת המיוקן ו-*Dissopsalis carnifex* שחי באסיה באמצע ובסוף המיוקן ונתגלה בפקיסטן, הודו וסין. הסוג הוגדר ב-1910 בידי החוקר הבריטי גאי אלקוק פילגרים .

הדיסופסאליס היה אחרון הקראודונטים שחיו מעולם, אם כי היה קרוב בתקופתו להאינדון מהמין *Hyaenodon weilini* שגם חי לקראת סוף המיוקן בסין. עם זאת ההאינדון נכחד מעט לפני סוף המיוקן והדיסופסאליס שרד קצת אחריו.

הוא היה יונק מעט קטן יותר מקרוביו והגיע לאורך 1.2 מטר, לגובה 50 סנטימטרים ולמשקל של 30 עד 40 קילוגרם בממוצע. הוא היה בעל רגליים קצרות יחסית שמנעו ממנו לרוץ היטב אך היה בעל לסתות גדולות עם ניבים חדים וארוכים בקדמת הלסת וטוחנות גדולות ורחבות שעזרו לו לרסק טרף ביעילות. ייתכן שהיה אוכל נבלות שגנב טרף של טורפים אחרים.

עם זאת הוא הפסיד בתחרות עם יונקים מסדרת הטורפים שהיו מומחים בציד ממנו. בנוסף אולי הוא נכחד עקב שינויי אקלים גדולים שהתחוללו בסוף המיוקן וגרמו להתייבשות גדולה ולהתקררות אזורים רחבים בעולם.

## קישורים חיצוניים

קטגוריה:בעלי חיים שתוארו ב-1910
קטגוריה:טקסונים שתוארו בידי גאי אלקוק פילגרים
קטגוריה:האיניילוריים
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באפריקה
קטגוריה:יונקים שחיו במיוקן באסיה
קטגוריה:קניה: מאובנים
פייר דרמון

**פייר דרמון** (בצרפתית: **Pierre Darmon**; נולד ב-14 בינואר 1934) הוא טניסאי עבר יהודי-צרפתי, שנולד בתוניס. בשיאו דורג במקום 8 בעולם (1963). 9 פעמים אלוף צרפת ביחידים (1957, 1959, 1960, 1961, 1963, 1965, 1966, 1967 ו-1968), יותר מכל טניסאי צרפתי אחר ו-4 פעמים אלוף צרפת בזוגות גברים.

## קריירת טניס
דרמון היה הטניסאי הבכיר ביותר בצרפת בין השנים 1957 ל-1969, וזכה בתואר הלאומי ליחידים תשע פעמים באותה תקופה. הוא זכה באליפות הזוגות הלאומית בצרפת בשנת 1957 (עם פול רמי), ב-1958 (עם רוברט היילט), ב-1961 (עם גרארד פילט) ובשנת 1966 (עם פרנסואה יופרט).

בשנת 1963, הצטיין דרמון ביחידים באליפות צרפת הפתוחה. בשלב חצי הגמר הוא ניצח את מנואל סנטנה מספרד (2 בעולם) ב-5 מערכות (3-6, 6-4, 6-2, 7-9, 2-6) ובשלב הגמר הוא הפסיד לרוי אמרסון מאוסטרליה (1 בעולם) בגמר ב-4 מערכות (6–3, 1–6, 4–6, 4–6). נוסף לכך, בשנת 1963 הוא הגיע לגמר בווימבלדון בזוגות, יחד עם ז'אן קלוד ברקלי והפסידו לרפאל אוסונה ואנטוניו פלפוקס ממקסיקו ב-4 מערכות (6–4, 2–6, 2–6, 2–6).

דרמון ניצח, יחד עם רעייתו רוזי דרמון, בזוגות מעורבים, בטורניר בינלאומי של ותיקים בשנת 1961. בשנים 1968 ו-1975 הגיע לאותה תוצאה עם גייל שאנפראו.

### גביע דייוויס
דרמון היה חבר בנבחרת גביע דייוויס הצרפתית בשנים 1956–1967, וניצח 44 מתוך 68 המשחקים בהם השתתף. דרמון מחזיק בשיא צרפת עבור הכי הרבה ניצחונות ורוב הניצחונות ביחידים. הוא ייצג את צרפת ב-34 תחרויות גביע דייוויס, שני רק לפרנסואה יופרט שהשתתף בתחרות אחת יותר. בשנת 2002 קיבל את פרס הצטיינות גביע דייוויס.

### אולימפיאדה
באולימפיאדת מקסיקו (1968) סיים דרמון במקום שלישי בטורניר לזוגות גברים, שהיה טורניר הדגמה.

## הנצחה
בשנת 1997 נכלל דרמון בהיכל התהילה היהודי הבינלאומי בספורט.

## קישורים חיצוניים

## הערות שוליים

קטגוריה:ספורטאים יהודים תוניסאים
קטגוריה:ספורטאים יהודים צרפתים
קטגוריה:טניסאים צרפתים
קטגוריה:טניסאים יהודים
קטגוריה:צרפתים שנולדו ב-1934
יחסי יוון – קוריאה הצפונית

**יחסי יוון–קוריאה הצפונית** הם יחסי החוץ בין יוון לקוריאה הצפונית.

## רקע
במהלך מלחמת קוריאה לחמו כוחות יווניים כחלק מכוחות האו"ם, לצד צבא קוריאה הדרומית, נגד צבא קוריאה הצפונית.

יוון כוננה יחסים דיפלומטיים עם צפון קוריאה בשנת 2001, לאחר שחתמה באתונה על אמנה ב-8 במרץ 2001. הרפובליקה ההלנית מיוצגת ברפובליקה העממית הדמוקרטית של קוריאה על ידי שגרירותה בסיאול, ואילו שגריר צפון קוריאה ברומא מוסמך גם ליוון. שתי המדינות מקיימות קשר פוליטי מוגבל, ברמה הרשמית.

יוון תומכת בתוקף בקידום הליך של פירוק מהנשק הגרעיני בצפון קוריאה, במסגרת האו"ם, באמצעות דיאלוג והסדר שלום של הסוגיות העומדות באזור.

קיימת פעילות מינימלית בתחום היחסים הכלכליים הדו-צדדיים, עקב הסנקציות הבינלאומיות הקיימות נגד הרפובליקה העממית הדמוקרטית של קוריאה.

עם זאת, במטרה לטפל במאבק במחסור המזון העומד בפני העם הצפון קוריאני, כמו גם הליקויים הקשים בחינוך, יוון הציעה סיוע בפיתוח לרפובליקה העממית הדמוקרטית של קוריאה בצורה של מלגות. בכל הנוגע לענייני דת, המטרופוליטן האורתודוקסי של קוריאה, שנוסד על ידי הפטריארכיה האקומנית בשנת 2004, מקיים קהילה אחת מאורגנת בפיונגיאנג.

## קישורים חיצוניים
* יחסי יוון–קוריאה הצפונית באתר משרד החוץ היווני

קטגוריה:ערכים ללא קטגוריות פיזיות - יחסי חוץ
מאנקי פאנץ'

**קאזוהיקו קאטו** (ביפנית: **加藤一彦**; 26 במאי 1936 – 11 באפריל 2019) הוא אמן מאנגה (מאנגקה) יפני שידוע בשם עט "מאנקי פאנץ'".

## ביוגרפיה

קאטו נולד בעיר חמנאקו בהוקאידו. כבר בגיל צעיר הוא התחיל לצייר. לאחר סיום בית הספר הוא עבר לטוקיו והחל ללמוד אלקטרוניקה.

קאטו התחיל לצייר באופן מקצועי תחת שמות עט שונות. בשנת 1965 הוא אימץ את השם מאנקי פאנץ'. לטענת האמן הוא לא אהב את השם, אך זה היה רצונו של המנהל והוא נאלץ להסכים. אחרי שסדרת לופן השלישי זכתה להצלחה, הוא המשיך לצייר תחת שם עט זה בלבד.

במהלך עבודתו השתתף מאנקי פאנץ' ביצירת סדרות מאנגה רבות כולל המשכים של לופן השלישי ומוסאשי גאנדו.

בשנת 2005 הוא התמנה לפרופסור באוניברסיטה בפקולטה לאמנויות. על יצירותיו הוא קיבל פרסים בשנת 1981 וב-2015.

רוב חייו הוא התגורר בעיר סאקורה בצ'יבה ונפטר שם מדלקת ריאות.

## קישורים חיצוניים

* 

* מאנקי פאנץ' באנציקלופדיית אנימה

קטגוריה:אמני מאנגה
קטגוריה:אמנים הידועים בכינוי אמנותי
קטגוריה:יפנים שנולדו ב-1937
קטגוריה:יפנים שנפטרו ב-2019
דארק-רום רקורדס

**דארק-רום רקורדס** (באנגלית: **Darkroom Records**) היא חברת תקליטים, שהוקמה על ידי אינטרסקופ רקורדס בשנת 2014. דרך חברת התקליטים הזו יצאו בעיקר אלבומים ושירים בסגנון הפופ, אלקטרופופ וכדומה.

## אמנים
בילי אייליש, שנחשבת לאחד מהאמנים המצליחים ביותר של המאה ה-21, חתומה בחברת התקליטים הזו, תוך שהוציאה דרכה את אלבום הבכורה המצליח שלה , אשר זיכה אותה בשלושה פרסי גראמי, ביניהם: "אלבום השנה" ו-"אלבום הפופ הווקאלי של השנה"; את הלהיט הבינלאומי "Bad Guy", שכבש את פסגת מצעד הבילבורד הוט 100, והיה לשיר השנה של ישראל בשנת 2019, וכדומה.

בין האמנים הנוספים אשר חתומים בחברת התקליטים ניתן למנות את אלק בנג'מין, אשר ידוע בזכות להיטו "Let Me Down Slowly", בו משתתפת הזמרת-יוצרת אלסיה קארה.

## קישורים חיצוניים

## הערות שוליים

*
קטגוריה:חברות תקליטים
איסוזו סופר קרוזר

**איסוזו סופר קרוזר** (ביפנית: **いすゞ・スーパークルーザー**, באנגלית: **Isuzu Super Cruiser**) הוא אוטובוס סיור מתוצרת יצרן הרכב היפני **[[איסוזו]]**, (באנגלית: **Isuzu Motors Ltd**, ביפנית: **いすゞ自動車株式会社**) אשר יוצר בין השנים 1986–1996.

## ממאפייני "איסוזו סופר קרוזר"
* מנוע אחורי.
* סוג הנעה: הנעה אחורית.
* מספר דלתות כניסה: 1.
* דלת כניסה: באמצעות מדרגה.
* מערכת היגוי: מימין.
## דגמים

* "P-LV719" - יוצר משנת 1986.
* "U-LV771" - יוצר משנת 1990.
* "KC-LV781" - יוצר משנת 1995.

### תצורות
* "FHI body" - דגם מוגבה, קרוי גם: "UFC (Under-floor cockpit)", קרוי גם "Super High Decker".
* "NSK body" - דגם בגובה סטנדרטי.

## תמונות
**FHI body**

קובץ:Hato bus 754 isuzu KC-LV781R FHI 7S.jpg| "איסוזו סופר קרוזר"
קובץ:Excel bus S200F 2116.JPG| "איסוזו סופר קרוזר"
קובץ:U-LV771R-ZIPANG-Orient-Express.jpg| "איסוזו סופר קרוזר"
קובץ:Ginrei bus S230A 3172rear.JPG| "איסוזו סופר קרוזר"
קובץ:Inocencio Aniceto Transportation - Isuzu Super Cruiser SHD - 4-11.jpg | "איסוזו סופר קרוזר"


**NSK body**

קובץ:TowadaKanko P-LV719R AirportLimousine No.274.jpg| "איסוזו סופר קרוזר"
קובץ:Kumamotodentetsu yuhzuru P-LV719R nisikouSD-I.jpg| "איסוזו סופר קרוזר"
קובץ:S671-87401-inside.jpg| "איסוזו סופר קרוזר" - מבט למושבי הנוסעים
קובץ:Nishinihontetudou U-LV771R nisikou neoC-II.jpg| "איסוזו סופר קרוזר"


## ראו גם
* איסוזו
* איסוזו ג'ורני K
* איסוזו גאלה מיו
* איסוזו קיובק

## קישורים חיצוניים

## הערות שוליים

קטגוריה:כלי רכב שהושקו ב-1986
קטגוריה:דגמי אוטובוסים
קטגוריה:כלי רכב יפניים
סופר קרוזר
קטגוריה:כלי רכב מנוע אחורי
Rhythm of the Rain

"**Rhythm of the Rain**" (בעברית: "**קֶצֶב הַגֶּשֶׁם**") הוא סינגל שהוקלט על ידי הלהקה האמריקאית The Cascades, מתוך אלבום הבכורה שלה בעל אותו השם, *Rhythm of the Rain*. השיר יצא לאור כסינגל בנובמבר 1962, בארצות הברית וב-25 בינואר 1963, בממלכה המאוחדת. הוא נכתב על ידי ג'ון קלוד גמו.

השיר הגיע למקום השלישי במצעד הבילבורד הוט 100 והיה לאחד משיריה המזוהים ביותר של הלהקה.

## הצלחה
השיר זכה להצלחה רבה כאשר הצליח להגיע למקום השלישי במצעד הבילבורד הוט 100. בסמוך לכך, הצליח להגיע אל המקום השביעי במצעד שירי ה-R&B המסחריים של בילבורד, תוך שכבש את פסגת מצעד המידל-רואד של בילבורד. במצעד הסינגלים הבריטי הגיע אל המקום החמישי.

בסוף שנת 1963, דורג השיר ברשימת סוף השנה של בילבורד במקום הרביעי.

## מיקומי שיא

## גרסתה של שרה ברייטמן

"**Rhythm of the Rain**" בשנת 1983, הקליטה מחדש את השיר הזמרת-יוצרת האנגלייה שרה ברייטמן. השיר יצא לאור באותה השנה בה הוקלט, על ידי חברת התקליטים פולידור רקורדס, כסינגל שלא מתוך אלבום. הוא נכתב על ידי ג'ון קלוד גמו והופק על ידי בארי דה וורזון.

בנוסף לכך, יצא השיר בפורמט של  במטרה לעזור בקידום המסחרי שלו ברחבי העולם.

## רקע, הוצאה וסוגה
בממלכה המאוחדת, יצא "Rhythm of the Rain" כסינגל על ידי חברת התקליטים פולידור רקורדס, בפורמט של תקליטור 7 אינץ' כבר בשנת 1983 לאחר פרק זמן מסוים מאז הוציאה ברייטמן את "Him". הבי-סייד של השיר באותו התקליט היה השיר "Action Man". בהמשך, יצא השיר באותו הפורמט גם בשאר העולם.

ישנה מהדורה מיוחדת של השיר אשר הופצה על גבי תקליט 12 אינץ' בממלכה המאוחדת.

## רשימת השמעה
* **תקליט 7 אינץ**'

#
#

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 1962
קטגוריה:סינגלים מ-1962
קטגוריה:סינגלים מ-1963
קטגוריה:סינגלים מ-1983
קטגוריה:שירי שרה ברייטמן
קטגוריה:שירים באנגלית
קטגוריה:שירי לפידים
קטגוריה:שירים על גשם
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים בהוצאת מרקורי רקורדס
קטגוריה:סינגלים בהוצאת פולידור רקורדס
קטגוריה:סינגלים בהוצאת קולומביה רקורדס
קטגוריה:שירי ניל סדקה
פיטר מנטן

**פיטר מנטן** (בהולנדית: **Pieter Menten**; 26 במאי 1899 – 14 בנובמבר 1987) היה פושע מלחמה הולנדי, אשר במהלך מלחמת העולם השנייה ביצע, כקצין אס אס, פשעי מלחמה בפולין. לאחר המלחמה היה איש עסקים ואספן אמנות. נלכד בשנת 1977 כתוצאה ממרדף שערך אחריו העיתונאי וחוקר תולדות היישוב חביב כנען, הועמד לדין ונדון לעשר שנות מאסר.

## ראשית דרכו
פיטר מנטן נולד למשפחה עשירה בעיר רוטרדם בהולנד. בהמשך לעסקי אביו, שהיה קשור בעסקים בעיר לבוב שבחבל גליציה המזרחית בפולין יצר מנטן קשרי עסקים עם פולין ופיתח עסק של יצוא מוצרים הולנדיים לפולין. בשנת 1923 עבר לגליציה המזרחית, שם נעשה לבעלים של נכסי מקרקעין והסתכסך עם משפחה יהודית עקב מחלוקת עסקית.

## בשואה
מנטן חזר להולנד בשנת 1939 כאשר גרמניה פלשה לפולין והחלה מלחמת העולם השנייה ובעקבותיה התבצעה פלישת ברית המועצות לפולין. על פי הנספח הסודי להסכם ריבנטרופ–מולוטוב, ולחבל לבוב. הוא חזר לפולין ב-1941 לאחר שגרמניה פלשה לברית המועצות, הפעם כאיש אס אס במדים והשתתף ברצח המוני של פרופסורים פולנים שאירע ביולי 1941 ולאחר מכן ברצח מאות יהודים בגליציה.

## המרדף והמשפט
אחרי המלחמה נחשב מנטן לפושע מלחמה מבוקש. הוא נלכד לבסוף על ידי העיתונאי וחוקר תולדות היישוב חביב כנען, שבראשית שנות ה-20 של המאה ה-20 חי וגדל בעיר לבוב ומנטן היה מיודד עם בני משפחתו. קורבנותיו של מנטן כוללים את הוריו של חביב כנען ורבים מבני משפחתו - שכולם הכירו את מנטן. בשנת 1935, כשכנען עזב את לבוב לצמיתות, מנטן היה אחד החברים שאליו הלך להיפרד. כשהגיע לארץ ישראל, אחד מכרטיסי הברכה הראשונים ששלח מהארץ היה למנטן. כנען שמר על קשר עם הוריו עד לשנת 1939, כשלבוב נכבשה על ידי הרוסים, ומאז אותו יום לא שמע מילה ממשפחתו.

כנען ניהל מרדף שנמשך 32 שנה אחרי מנטן, תוך עבודת נמלים באיסוף חומר ובבדיקה בארצות רבות, פרסם מאמרים בישראל ובחו"ל אודות חקירתו בעניין מנטן, וגייס לעזרתו עיתונאים אירופיים לשם הבאתו של מנטן לדין. מאבקו של כנען הצליח, ובסוף שנת 1976 מנטן נלכד ובשנת 1977 הוצא נגדו צו מעצר. הייתה זו הפעם השנייה שעמד לדין. הפעם הראשונה הייתה בשנת 1949 כשהואשם על ידי שלטונות הולנד בשירות בצבא הנאצי וגנבת אוספי תמונות אמנות בפולין, אך הורשע בעבירות קלות בלבד וריצה שמונה חודשי מאסר. מאז חי בעושר בהולנד. בשנת 1976 החל עיתונאי יהודי מהולנד, האנס קנופ (Hans Knoop), לחקור ולחשוף את עברו של מנטן, אחרי שקרא מאמר שכתב חביב כנען. עם מתן צו המעצר נמלט מנטן לאוסטר, כפר שווייצרי ליד ציריך. הוא הוסגר, הועמד לדין בהולנד ונדון ל-15 שנות מאסר. במשפט חוזר הוא נדון ל-10 שנות מאסר ולקנס. ערעורו לבית המשפט העליון של הולנד נדחה. בעת המשפט הוצת ביתו על ידי ניצול מדכאו שהטיל על גג הבית פצצת תבערה. בשריפה נגרם נזק כבד לכמה מיצירות האמנות שאסף מנטן. לאחר שחרורו מהמאסר הוא רצה להתיישב בארמון שבבעלותו באירלנד, אך ראש ממשלת אירלנד באותה עת אסר עליו לגור באירלנד.

מנטן נפטר בשנת 1987 בבית אבות בהולנד.

## קישורים חיצוניים

* After 32 Years, Israeli Tracks Down Accused Murderer of His Parents, לאחר 32 שנים ישראלי גילה את מקומו של רוצח הוריו. באתר הניו יורק טיימס, 16 בדצמבר 1976
* חביב כנען נגד הנאצי פטר מנטן, באתר המולטי יקום של אלי אשד

## הערות שוליים

קטגוריה:אנשי אס אס
קטגוריה:פושעי מלחמה נאצים
קטגוריה:משתתפים ברצח יהודי פולין
קטגוריה:מורשעים בדין
קטגוריה:הולנדים שנולדו ב-1899
קטגוריה:הולנדים שנפטרו ב-1987
קרחון אבסיוק

**קרחון אבסיוק** (באנגלית: **Avsyuk Glacier**) הוא קרחון בחצי האי אירוסמית', בארץ גרהאם, שבאנטארקטיקה.

הקרחון זורם לכיוון צפון-מערב, ונשפך אל מפרצון שומסקיי.

שיא גובהו של הקרחון 550 מטרים מעל פני הים.

## היסטוריה
### גילוי ומיפוי הקרחון

הקרחון נסקר על הקרקע על ידי סקר שטחי חסות איי פוקלנד בשנים 1956–1957.

הקרחון צולם מן האוויר על ידי משלחת הסקר האווירי של שטחי חסות איי פוקלנד בשנת 1957.

### מקור השם

שמו של הקרחון ניתן לו בשנת 1960 על ידי הוועדה המייעצת לשמות אנטארקטיים של בריטניה.

הקרחון נקרא על שמו של גרגורי א. אבסיוק (Grigory A. Avsyuk), חוקר קרחונים רוסי, שהמתמחה בחקר הקרחונים של מרכז אסיה.

שם זה ניתן בדומה לשמות אחרים בסביבת הקרחון, הקרויים על שם גאולוגים, וזאת לציון משלחת הגאולוגים של הסקר האנטארקטי הבריטי שנערך באזור.

## קישורים חיצוניים
* קרחון אבסיוק באתר הסקר הגאולוגי של ארצות הברית
* קרחון אבסיוק באתר הגאזט האנטארקטי המשווה SCAR של ממשלת אוסטרליה

## הערות שוליים

אבסיוק
אבסיוק
קרחון ואלו

**קרחון ואלו** או **קרחון ואלוט** (באנגלית: **Vallot Glacier**) הוא קרחון בחצי האי אירוסמית', בארץ גרהאם, שבאנטארקטיקה.

הקרחון זורם לכיוון צפון מערב, ונשפך אל פיורד לבוף, בסמוך מדרום לפסגות לואיס.

## היסטוריה
### גילוי ומיפוי הקרחון

הקרחון מופה על הקרקע על ידי סקר שטחי חסות איי פוקלנד בשנים 1948 - 1959 בהתבסס על סקרים על הקרקע ועל תצלומי אוויר שצולמו על ידי משלחת הסקר האווירי של שטחי חסות איי פוקלנד בשנת 1957.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של ז'וזה ואלו (Joseph Vallot), חוקר קרחונים צרפתי, שהיה הראשון שמדד את מהירות תנועת הקרחונים של שווייץ.

שם זה ניתן בדומה לשמות אחרים בסביבת הקרחון, הקרויים על שם גאולוגים, וזאת לציון משלחת הגאולוגים של הסקר האנטארקטי הבריטי, שנערך באזור.

## לקריאה נוספת

• Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, **[https://pubs.usgs.gov/imap/i-2600-b/LarsenpamphletI2600B.pdf Coastal-Change and Glaciological Map of the Larsen Ice Shelf Area, Antarctica: 1940–2005]**, U.S. Geological Survey, Reston, Virginia: 2008

## קישורים חיצוניים
* קרחון ואלו באתר הסקר הגאולוגי של ארצות הברית
* קרחון ואלו באתר הגאזט האנטארקטי של ממשלת אוסטרליה
* קרחון ואלו באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק בין קרחון ואלו לאתרים סמוכים

## הערות שוליים

ואלו
ואלו
What's the 411? Remix

**What's the 411? Remix** הוא אלבום הרמיקס הראשון של הזמרת-יוצרת האמריקאית מרי ג'יי בלייג'. אלבום הרמיקס יצא לאור ב-7 בדצמבר 1993, על ידי חברות התקליטים אפטאון ו-MCA רקורדס. את האלבום הפיקו מספר רב של מפיקים וביניהם שון קומבס, דייב הול, טוני דופאט וטים דאג שהיה מפיק בפועל.

האלבום מכיל רמיקסים לשירים מאלבומה הראשון וקיבל ביקורות חיוביות מהמבקרים. בניגוד לאלבומה הקודם האלבום לא זכה להצלחה בארצות הברית והגיע בשיאו למקום ה-118 במצעד האמריקאי הרשמי ולמקום ה-22 במצעד אלבומי ה-R&B/היפ-הופ.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי מרי ג'יי בלייג'
קטגוריה:אלבומים שהופקו על ידי שון קומבס
קטגוריה:אלבומי חברת MCA רקורדס
הר אקבלו

**הר אקבלו** (באנגלית: **Mount Ekblaw**) הוא הר במרכז הרי קלארק, בארץ מרי בירד, שבאנטארקטיקה.

גובהו של ההר 1,235 מטרים מעל פני הים; ההר הוא הנקודה הגבוהה ביותר ברכסי פורד; וההר ה-3,534 בגובהו באנטארקטיקה.

ההר ממוקם 6 קילומטרים מזרחית להר ואן וולקנברג.

## היסטוריה
### גילוי ההר

ההר התגלה בטיסות של השירות האנטארקטי של ארצות הברית בשנת 1940.

### מקור השם

ההר נקרא על שמו של וו. א. אקבלו (W.E. Ekblaw), פרופסור לגאולוגיה באוניברסיטת קלארק; שהיה חבר במשלחת החקר קרוקר באזור הארקטי (בשנים 1913–1917).

## קישורים חיצוניים
* הר אקבלו באתר הסקר הגאולוגי של ארצות הברית
* הר אקבלו באתר הגאזט האנטארקטי המשווה SCAR של ממשלת אוסטרליה
* הר אקבלו באתר peakbagger

## הערות שוליים

אקבלו
הרי קלארק (אנטארקטיקה)

**הרי קלארק** (באנגלית: **Clark Mountains**) הם קבוצה של הרים נמוכים, ברכסי פורד, בארץ מרי בירד, שבאנטארקטיקה.

גובהם של ההרים עולה על 1,200 מטרים מעל פני הים.

ההרים ממוקמים 16 קילומטרים מזרחית להרי אולג'ני.

## אתרים בהרי קלארק

## היסטוריה
### גילוי ההרים

ההרים התגלו בטיסות של השירות האנטארקטי של ארצות הברית בשנת 1940.

### מקור השם

ההרים נקראים על שמה של אוניברסיטת קלארק, שבווסטר במדינת מסצ'וסטס שבארצות הברית.

## לקריאה נוספת

• Sugden, David. (2003).**[https://www.researchgate.net/publication/293476959_Holocene_Deglaciation_of_Marie_Byrd_Land_West_Antarctica_John_O_Stone1_Gregory_A_Balco1_David_E_Sugden2_Marc_W_Caffee3_Louis_C_Sass_III4_Seth_G_Cowdery4_Christine_Siddoway4 Holocene Deglaciation of Marie Byrd Land, West Antarctica]**

• C.J. ADAMS, D. SEWARD and S.D. WEAVER, **[http://noblegas.berkeley.edu/~balcs/transfer/rockefeller/_ANS_ANS7_03_S095410209500037Xa.pdf Geochronology of Cretaceous granites and metasedimentary basement on Edward VII Peninsula, Marie Byrd Land, West Antarctica]**, Antarctic Science 7 (3): 265-277 (1995)

•  C.J. Adams (1987), **[http://noblegas.berkeley.edu/~balcs/transfer/rockefeller/_ANS_ANS7_03_S095410209500037Xa.pdf Geochronology of granite terranes in the Ford Ranges, Marie Byrd Land, West Antarctica]**,  New Zealand Journal of Geology and Geophysics, 30:1, 51-72, DOI: 10.1080/00288306.1987.10422193

• GEORGE A DOUMANI; ERNEST G EHLERS, **[https://pubs.geoscienceworld.org/gsa/gsabulletin/article-abstract/73/7/877/5491/Petrography-of-Rocks-from-Mountains-in-Marie-Byrd?redirectedFrom=fulltext Petrography of Rocks from Mountains in Marie Byrd Land, West Antarctica]**, GSA Bulletin (1962) 73 (7): 877–882. https://doi.org/10.1130/0016-7606(1962)73[877:PORFMI]2.0.CO;2 

• International Symposium on Antarctic Earth Sciences 5th : 1987, **[https://books.google.co.il/books?id=D0zjDidZnO4C&pg=PA348&lpg=PA348&dq=%22Clark+Mountains%22+Antarctica&source=bl&ots=8k0r1c2vIM&sig=ACfU3U25Dk1LGPWTtfoeT5GCY4WIPKLqMQ&hl=en&sa=X&ved=2ahUKEwikoam37dDnAhXK5KQKHXupBXMQ6AEwEnoECAsQAQ#v=onepage&q=%22Clark%20Mountains%22%20Antarctica&f=false Geological Evolution of Antarctica]**, Cambridge, England

## קישורים חיצוניים

* הרי קלארק באתר הסקר הגאולוגי של ארצות הברית
* הרי קלארק באתר הגאזט האנטארקטי של ממשלת אוסטרליה
* הרי קלארק באתר הגאזט האנטארקטי המשווה SCAR של ממשלת אוסטרליה

## הערות שוליים

קלארק
דיאטת סאות' ביץ'

**דיאטת סאות' ביץ**' (באנגלית: **South Beach Diet**) היא דיאטה פופולרית, שפותחה על ידי הקרדיולוג האמריקאי ארתור אגסטון . הדיאטה התפרסמה לראשונה ב-2003 בעקבות פרסום ספרו רב המכר של אגסטון שעסק בדיאטה.

הדיאטה שמה דגש על צריכת "פחמימות טובות", ובעיקר מזונות אשר עשירים בסיבים תזונתיים, או מזונות עשירים ברכיבים תזונתיים, ולרוב שמה גם דגש על אכילת מאכלים עם אינדקס גליקמי נמוך.

בשלב הראשוני של הדיאטה, שנמשך שבועיים, הדיאטה מנסה לשים סוף לתשוקה לצרוך "פחמימות רעות" באמצעות הימנעות מאכילת דגנים או פירות. לאחר שלב זה, מוחזרים הדגנים והפירות בהדרגה לתזונה, אך בכמויות קטנות יותר מהכמויות שנצרכו בעבר, כאשר המיקוד הוא בצריכת מזונות בעלי אינדקס גליקמי נמוך, כמו דגנים מלאים במקום קמח לבן.

על פי אגסטון, ל"פחמימות טובות" יש אינדקס גליקמי נמוך, כלומר הן מתעכלות ונספגות באיטיות. מושם דגש גם על צריכה של פחמימות בעלות ערך תזונתי טוב יותר מהחלופות (לדוגמה, מותר לצרוך כמויות מתונות של אורז חום, אך אסור לצרוך אורז לבן). לפי אגסטון אכילת סיבים או שומן יחד עם פחמימות מאטה את תהליך העיכול שלהם. לפי אגסטון שומנים טובים הם חד שומנים לא רוויים (Monounsaturated fats) ורב שומנים לא רוויים (Polyunsaturated fats). לפי אגסטון שומנים רוויים (Saturated fats) וחומצת שומן טראנס הם "רעים".

הדיאטה שמה דגש על שינוי קבוע בדפוסי האכילה, כגון מעבר לאכילת דגנים מלאים וכמויות גדולות של ירקות, בנוסף לצריכת כמויות נאות של חד שומנים לא רוויים ורב שומנים לא רוויים, כולל חומצות שומן אומגה 3, כאשר במקביל מפסיקים לאכול מזונות מעובדים ובמיוחד מזונות המכילים קמח לבן וסוכר מזוקק.

## קישורים חיצוניים
* 

## הערות שוליים

סאות' ביץ'
26 (שיר)

**26** הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-12 בפברואר 2017 כסינגל השלישי מתוך אלבומו הרביעי של גושן, שלושים, על ידי חברת התקליטים טדי הפקות.

## רקע וכתיבה
השיר נכתב והולחן על ידי נתן גושן והופק על ידי גלעד שמואלי, בדומה לשאר שירי האלבום. השיר הוא בסגנון הפופ, המאפיין שירים נוספים מתוך האלבום.

בסמוך לצאתו כסינגל, עלה השיר לרשת הזרמת המדיה ספוטיפיי.

## וידאו קליפ
טרם פורסם הווידאו קליפ המלא לשיר. העלה גושן לערוץ היוטיוב שלו את האודיו הרשמי של השיר. באודיו מופיעה עטיפת הסינגל.

נכון לספטמבר 2025 לשיר יש למעלה מ-11 מיליון צפיות ביוטיוב.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:שירים על זמן
קטגוריה:סינגלים שהגיעו למקום הראשון במצעד הרשמי של גלגלצ
My Life (אלבום)

**My Life** (בעברית: **חיי**) הוא אלבומה השני של הזמרת מרי ג'יי בלייג', אשר יצא ב-29 בנובמבר 1994 על ידי אפטאון רקורדס. מבחינה לירית אלבום זה עוסק יותר בחייה האישיים של בלייג' ומכאן נגזר שמו. האלבום עוסק עם ההתמודדות שלה עם דיכאון קליני, התמכרויות לאלכוהול ולסמים, מערכות יחסים שהיו לה וכו'... בעקבות כך בלייג' הייתה שותפה לכל כתיבת השירים באלבום בניגוד לאלבומה הקודם ולימים זהו היה האלבום הכי אישי בקריירה שלה. בלייג' עבדה על האלבום עם מספר מפיקים שונים ביניהם שון קומבס איתו עבדה על האלבום הקודם, צ'אקי ת'ומפסון, טארקמאסטר, הרב מידלטון וכו'...

אלבום זה הביא את הפריצה העיקרית של בלייג' למיינסטרים כאשר הגיע למקום ה-7 בארצות הברית ולראש מצעד שירי ה-R&B וההיפ-הופ האמריקאי שם נשאר במשך 8 שבועות. בסופו של דבר האלבום הצליח להגיע למכירות של בנוסף האלבום היה מועמד לפרס גראמי בקטגוריית "אלבום ה-R&B הטוב ביותר" וזכה בפרס בילבורד בקטגוריית "אלבום ה-R&B של השנה". נכון להיום מכירותיו של האלבום עומדות על 3 מיליון עותקים בארצות הברית מה שמזכה אותו למעמד של 3 פלטינות במדינה. בעקבות הצלחת האלבום בשנת 1996 יצא EP של רמיקסים הכוללים רמיקסים לשירי האלבום.

## רקע
בעקבות ההצלחה של אלבום הרמיקסים שלה בלייג' החליטה לחזור בחורף 1994 לאולפן להקליט אלבום זה. היא נפגשה עם המפיק צ'אקי ת'ומפסון שהביא לה שיר וקטע מעבר לדוגמה. במקור בלייג' הייתה אמור לשתף פעולה עם המפיקים איתם עבדה באלבומה הראשון אך החליטה בסוף לבטל את ההחלטה לאחר שהם דרשו ממנה עוד כסף לאור הצלחת האלבום. בנוסף לת'ומפסון בלייג' עבדה עם שון קומבס אשר היה מפיק בפועל של האלבום. לקומבס היה כיוון אחר לאלבום מאשר לת'ומפסון אך מפני שבלייג' אהבה את השיר של ת'ומפסון קומבס נאלץ לשנות את הכיוון של האלבום.

## רשימת רצועות

## קישורים חיצוניים

## הערות שוליים

קטגוריה:אלבומי מרי ג'יי בלייג'
קטגוריה:אלבומים באנגלית
קטגוריה:אלבומים שהופקו על ידי שון קומבס
קטגוריה:אלבומי חברת MCA רקורדס
א-סאוויה

250px|ממוזער|שמאל|כתובת שרססו מתנחלים בפעולת תג מחיר בכפר ב-2018
**א-סאוויה** (בערבית: **الساوية**) הוא כפר פלסטיני, הממוקם בנפת שכם, במרכז השומרון, כ-18 ק"מ מדרום לשכם. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה כ-2,904 תושבים בשנת 2016.

## היסטוריה
### בתקופת המנדט הבריטי
במפקד 1922 שנערך על ידי שלטונות המנדט הבריטי, הייתה בא-סאוויה אוכלוסייה של 476 מוסלמים. המספר גדל במפקד 1931 ל-596 נפש, אשר התגוררו ב-128 בתים.

בשנת 1945 האוכלוסייה בכפר הייתה 820 מוסלמים, ושטח הקרקע הכולל היה 10,787 דונם, שמתוכם הוקצו 4,394 למטעים וחקלאות שלחין, 3,412 לגידולי דגנים, ואילו 40 דונם סווגו כשטח בנוי.

לפי תוכנית החלוקה, שהתקבלה ברוב קולות בעצרת הכללית של האו"ם ב-29 בנובמבר 1947, היישוב נכלל בשטח המדינה הערבית, ולאחר הסכמי שביתת הנשק בתום מלחמת העצמאות ב-1949, עבר משליטה בריטית לירדנית.

בשנת 1961, האוכלוסייה של א-סאוויה הייתה 1,151 נפש.

### לאחר 1967

בעקבות מלחמת ששת הימים ב-1967, א-סאוויה עברה לשליטה ישראלית.

בשנת 1983 הוכרזו כ-400 דונם, על גבעה כקילומטר מדרום לכפר, כ"אדמות מדינה" ועליהם הוקמה ההתנחלות עלי. במשך השנים התרחבה ההתנחלות לקרקעות נוספות בבעלות פרטית של תושבי הכפר, וכפרים סמוכים בשטח של כ-1,000 דונם. רק בשנת 2013 הוכנה לעלי תוכנית מתאר, שבמסגרתה אושרו מאות מבנים לא חוקיים בשטחה. ב-2017 נבנה בית כנסת בהתנחלות עלי, בניגוד לחוק ללא אישורים, מחוץ לשטחה החוקי של ההתנחלות ועל קרקע פלסטינית פרטית של תושבי א-סאוויה. המינהל האזרחי הוציא נגד המבנה צו הפסקת בנייה.

בעשור הראשון של המאה ה-21 החל הכפר לסבול באופן קבוע מפלישות והתנכלויות של מתנחלים, במסגרת פעולות "תג מחיר", בין השאר אירועים של כריתת מטעי זיתים, ריסוס כתובות נאצה והצתות של כלי רכב ושדות:
* מתנחלים התקיפו וגירשו מחלקותיהם מוסקים במטעי הכפר.
* בנובמבר 2019, נגנב ציוד חקלאי, השחתתו עצי זית, שחלק מענפיהם נוסרו במסור חשמלי.
* בינואר 2020, מתנחלים תקפו ופצעו שני פלסטינים בכפר. השניים, אב בשנות ה-60 לחייו ובנו בשנות ה-20 לחייו סובלו מחבלות בראשם, ואושפזו במצב בינוני בבית החולים רפידיה שבשכם.

## קישורים חיצוניים

* 

## הערות שוליים

קטגוריה:השומרון: יישובים
קטגוריה:נפת שכם
קטגוריה:הרשות הפלסטינית: יישובים
הר רידאוט

**הר רידאוט** (באנגלית: **Redoubt Mountain** או **Mount Redoubt**) הוא הר הממוקם בפארק הלאומי באנף, בהרי הרוקי הקנדיים באלברטה, שבקנדה. הוא מהווה את המשען הדרומי של מעבר בולדר.

ההר קיבל את השם "רידאוט" בשנת 1908 על ידי ארתור אוליבר ווילר, המייסד של המועדון האלפיני של קנדה (AAC, Alpine Club of Canada), בשל היותו דומה לרידאוט (ביצור, הגנה צבאית חיצונית).

ניתן לטפס על ההר במסלול טיפוס בזחילה, שמדורג כבינוני עד קשה, ברכס הצפון מערבי.

כמו הרים אחרים בפארק באנף, הוא מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.

בהתבסס על שיטת קפן למיון אזורי אקלים, ההר ממוקם באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס.

## קישורים חיצוניים

## הערות שוליים

ימין|ממוזער|400x400 פיקסלים| הר דיבאוט, כפי שנראה מאזור עמק סקוקי

קטגוריה:הרי הרוקי הקנדיים
קטגוריה:אלברטה: הרים
Unexpected Song

"**Unexpected Song**" (בעברית: "**שִׁיר לֹא־צָפוּי**"; מוכר כ-"**The Unexpected Song**") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול המחזמר "שיר וריקוד". השיר יצא לאור בספטמבר 1984, כסינגל מתוך הפסקול על ידי חברת התקליטים RCA רקורדס.

השיר הגיע למקום ה-76 במצעד הסינגלים הבריטי.

## רקע וכתיבה
השיר נכתב על ידי דון בלאק והופק על ידי אנדרו לויד ובר. הבי-סייד של השיר הוא השיר "Come Back With The Same Look In Your Eyes", אשר לקוח מאותו הפסקול *[[Song & Dance|Song and Dance]]*, בו נכלל השיר "Unexpected Song", עצמו. מאוחר יותר, נכלל השיר בפסקול *[[Surrender]]* ובאלבום האוסף, *[[The Andrew Lloyd Webber Collection]]*.

כמו כן, היה שימוש בשיר עבור המחזמר "ספר לי ביום ראשון", תוך שבוצע במספר מופעים שהתקיימו במסגרת המחזמר.

## רשימת השמעה
* **תקליט 7 אינץ**'

#
#

## מיקומי שיא

## היסטוריית יציאות לאור

## גרסאות כיסוי
* הזמרת ברנדט פיטרס, הקליטה את השיר מחדש במסגרת *Song & Dance: Original Broadway Cast Recording*.
* הזמר מייקל קרופורד ("פנטום האופרה") הקליט את השיר מחדש במסגרת *Songs From the Stage & Screen*.
* הזמר פול ג'ונס הקליט את השיר מחדש במסגרת *The Andrew Lloyd Webber Collection*.
* הזמרת קלייר ברט הקליטה את השיר מחדש במסגרת *Aspects of Andrew Lloyd Webber Volume 2*.
* הזמר מייקל בול הקליט את השיר מחדש במסגרת *Julian Lloyd Webber's Unexpected Songs*.
* הזמר אנתוני וורלאו הקליט את השיר מחדש במסגרת *Best of Act One*.
* הזמרת דניס ואן אוטן הקליטה את השיר מחדש במסגרת *Tell Me On a Sunday*.
* הזמרת מירה מלמברג הקליטה את השיר מחדש במסגרת *Unexpected: Myrra Malmberg Sings Lloyd Webber*.
* הזמר דייב ווילטס הקליט את השיר מחדש במסגרת *The Musicals Unplugged*.

## קישורים חיצוניים

## הערות שוליים

קטגוריה:שירי שרה ברייטמן
קטגוריה:שירים באנגלית
קטגוריה:שירים שהולחנו על ידי אנדרו לויד ובר
קטגוריה:שירים ממחזות זמר
קטגוריה:שירים על מוזיקה
קטגוריה:סינגלים בהוצאת RCA רקורדס
הר ליפליאן

**הר ליפליאן** (באנגלית: **Lipalian Mountain**) הוא פסגת הרים בגובה  הממוקמת בפארק הלאומי באנף, ברכס סלייט של הרי הרוקי הקנדיים של אלברטה שבקנדה. הוא נקרא על ידי ויליאם קארות'רס גוסו בשנת 1958. ליפליאן היה שם לעידן גאולוגי שהציע הפליאונטולוג האמריקני צ'ארלס וולקוט לתקופה בה אין תיעוד של מאובנים במהלך תקופת הפיצוץ הקמבריוני. מאוחר יותר הופרכה התאוריה.

## גאולוגיה
כמו יתר ההרים בפארק באנף, ההר מורכב מסלע משקע שהונח בין תקופת הפרקמבריון לתקופת היורה. סלע משקע זה נוצר בים רדוד, נדחף מזרחה ומעל ראש סלע צעיר יותר במהלך האורוגנזה הלרמידית.

## אקלים
בהתבסס על שיטת קפן למיון אזורי אקלים, ההר ממוקם באזור אקלים תת-ארקטי עם חורפים קרים ומושלגים וקיץ מתון. הטמפרטורות יכולות לרדת מתחת ל־20 מעלות צלזיוס עם אפקט צינון רוח מתחת ל־30 מעלות צלזיוס בחורף.

## קישורים חיצוניים
* אתר פארקים בקנדה: הפארק הלאומי באנף

## הערות שוליים

קטגוריה:אלברטה: הרים
אגם פטרמיגן (אלברטה)

**אגם פטרמיגן** (באנגלית: **Ptarmigan Lake**) הוא אגם הררי למרגלות פסגת פטרמיגן. כמה אתרי מחנאות עם נוף לאזור ממוקמים בסמוך לאגם, כמו גם בקתת הסקי סקוקי נמצאת מעל מעבר דספשן. הגישה העיקרית לאגם היא שביל ליד אתר הנופש בהר לייק לואיז. האגם מתנקז אל נהר בואו דרך עמק סקוקי. 

## הערות שוליים

קטגוריה:הפארק הלאומי באנף
פטרמיגן
צבי כהן

הרב **צבי כהן** (כ"ו באדר תש"ד מרץ 1944 - ט"ו בשבט תש"ף 10 בפברואר 2020) היה רב חרדי ליטאי מרבני מערב העיר בני ברק ומחבר ספרי הלכה רבים.

## ביוגרפיה

נולד לרב דב כהן, הרב הראשון של חיל האוויר, ולזהבה לבית רקובר, נכדת שמחה מנדלבוים.

למד בתלמוד תורה יסודי התורה בתל אביב. לאחר מכן בישיבת אור ישראל לצעירים ובישיבת פוניבז' לצעירים. בישיבה גדולה למד בישיבת באר יעקב ובישיבת פוניבז'. בשנת תשכ"ו (1966) זכה בפרס משרד הדתות לחיבורים תורניים.

בשנת תשכ"ז נישא לאיילה שוייצר. לאחר נישואיו למד בכולל שערי תורה בתל אביב.

בט"ו בשבט תש"ן הוכתר לרב בית הכנסת אהל אברהם במערב העיר בני ברק המונה כ־200 מתפללים, שימש גם כרב בית הכנסת בתיכון הרוא"ה ברמת גן.

נפטר בט"ו בשבט התש"ף.

## חיבוריו
חיבר כחמישים ספרים בענייני הלכה ביניהם:

בשנת תשמ"ו זכה בפרס הרב טולידאנו לספרות תורנית על ספריו "פסח שחל בשבת" ו"ט' באב שחל בשבת".

## חיים אישיים
אחיו הם הרב שמחה כהן והדיין הרב יקותיאל כהן (אב"ד באשדוד ומהדיר ספרי ראשונים). אחותו ביילה רחל נשואה לרב יהודה עדס, ראש ישיבת קול יעקב.
## לקריאה נוספת
* **מראה כהן: מדברי תורתו ומאורחותיו של אבינו הגאון רבי צבי כהן זצ"ל**, בני ברק, תשפ"א.

## קישורים חיצוניים
* 
* ברוך דיין האמת: הגאון המופלא ר' צבי כהן זצ"ל, 10 בפברואר 2020, באתר JDN
* מסע הלווית הגאון רבי צבי כהן זצ"ל • תיעוד, 10 בפברואר 2020, באתר JDN
* 
* 

## הערות שוליים

קטגוריה:רבנים חרדים
קטגוריה:רבנים ליטאים
קטגוריה:מחברי ספרי הלכה
קטגוריה:בני ברק: רבנים
קטגוריה:אישים הקבורים בבית הקברות ויז'ניץ
קטגוריה:משפחת מנדלבוים
קטגוריה:משפחת רקובר
קטגוריה:זוכי פרס הרב טולידאנו
קטגוריה:בוגרי ישיבת באר יעקב
קטגוריה:ישראלים שנולדו ב-1944
קטגוריה:ישראלים שנפטרו ב-2020
קטגוריה:זוכי פרס לספרות תורנית בני ברק
אגם הידן (אלברטה)

**אגם הידן** (באנגלית: **Hidden Lake**, "האגם הנסתר") הוא אגם קרחוני קטן בעמק סקוקי של הפארק הלאומי באנף, שבקנדה. הוא ממוקם ברכס סלייט של הרי הרוקי הקנדיים.

ניתן להגיע לאגם דרך מסלול טרק באורך 8.4 קילומטרים המתחיל בפיש קריק, בבסיס אתר הנופש בהר לייק לואיז, ליד אגם לואיז. אתר מחנה נידח ממוקם כקילומטר לפני האגם. האגם הוא נקודת מוצא לטיפוס הרים, הר ריצ'רדסון, פסגת פיקה פסגת פטרמיגן.

מימי הקרחונים של האגם מנוקזים על ידי נחל קריק דרך עמק סיקוקי אל נהר בואו.

## הערות שוליים

הידן
הידן
קטגוריה:הפארק הלאומי באנף
כל מה שיש לי

**כל מה שיש לי** הוא סינגל הבכורה של נתן גושן. השיר יצא לאור ב-31 במרץ 2011, כסינגל הראשון מתוך אלבום הבכורה של גושן הנושא את שמו, על ידי חברת התקליטים אן אם סי יונייטד.

## רקע וכתיבה
השיר נכתב והולחן על ידי נתן גושן והופק על ידי לואי להב, בדומה לשאר שירי האלבום.

הסינגל עצמו סוקר על ידי יוסי חרסונסקי, שנתן לשיר ביקורת מעורבת והעניק לו שלושה וחצי כוכבי זהב מתוך חמישה.

## וידאו קליפ
ב-31 במרץ 2011, הועלה האודיו הרשמי של השיר, בסמוך לצאת הסינגל. נכון לספטמבר 2025 לשיר יש למעלה מ-17 מיליון צפיות ביוטיוב.

ב-5 באוקטובר 2011 הועלה הווידאו קליפ המלא לשיר. נכון לספטמבר 2025 לשיר יש למעלה מ-4.5 מיליון צפיות ביוטיוב.

## מיקומי שיא

## פרסים ומועמדויות

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי 2011
קטגוריה:סינגלי בכורה מ-2011
קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:סינגלים בהוצאת NMC יונייטד אנטרטיינמנט
איגוד האוניברסיטאות הטכנולוגיות העצמאיות

**איגוד האוניברסיטאות הטכנולוגיות העצמאיות** (באנגלית: The **Association of Independent Technological Universities**, בראשי תיבות: **AITU**) היא קבוצה של אוניברסיטאות הנדסיות אמריקאיות פרטיות שהוקמה בשנת 1957. מטרת האיגוד לשתף רעיונות ושיטות מקדמות חדשנות ויזמות, לקדם קריירה מוכוונת טכנולוגית ולקדם חינוך על-תיכוני בהנדסה ומדע. תפקיד איגוד האוניברסיטאות למלא תפקיד חיוני בהבטחת עתיד התחרותיות האמריקאית בשוק הגלובלי. להשגת המטרה, האיגוד מתמקד בשלוש נקודות עיקריות:
* שיתוף רעיונות ושיטות עבודה מומלצות לקידום והשראה ליצירתיות, חדשנות ויזמות במסגרת החברות.
* גיוס הטובים והמבריקים לבתי הספר החברים על ידי קידום החוויות ותגמולי קריירה שחינוך מוכוון טכנולוגי מציע.
* טיפוח וקידום המצוינות בתחום ההנדסה, המדע והחינוך המקצועי החל מ- K-12 ואילך.

## מוסדות חברים
איגוד האוניברסיטאות הטכנולוגיות העצמאיות נוסד על ידי חמש עשרה מכללות. במהלך השנים, שניים מהמוסדות המקוריים עזבו את האיגוד (לאחר שהתרחבו מהיקפם המקורי כאוניברסיטאות טכנולוגיות), ורבים מבין השלושה עשר שנותרו עברו שינויי שם ו / או מיזוגים. תשע מכללות נוספות הצטרפו להתאחדות. להלן רשימת המוסדות להשכלה גבוהה.

### רשימת המייסדים

### רשימה נוכחית של אוניברסיטאות
שם האוניברסיטה, (בסוגריים שנת הייסוד) ומדינה נכון לשנת 2020**:**

## ראו גם
* TU9
* איגוד אוניברסיטאות המחקר
* איגוד האוניברסיטאות האמריקניות
* אוניברסיטאות הערים הגדולות
* ברית N5T
* ברית אוניברסיטאות יורו-טק
* ברית פלוס
* הברית העולמית של אוניברסיטאות טכנולוגיות
* המכון הטכנולוגי ההודי
* ועידת בתי הספר האירופיים לחינוך ומחקר הנדסי מתקדם
* ליגת IDEA

## קישורים חיצוניים
* 

## הערות שוליים

*
קטגוריה:ארצות הברית: אוניברסיטאות ומכללות